CELEX: 22020D0839
Language: sl
Date: 2019-03-29 00:00:00
Title: Sklep Skupnega odbora EGP št. 91/2019 z dne 29. marca 2019 o spremembi Priloge XVII (Intelektualna lastnina) k Sporazumu EGP [2020/839]

2.7.2020   
               
               
                  SL
               
               
                  Uradni list Evropske unije
               
               
                  L 210/76
               
            
         SKLEP SKUPNEGA ODBORA EGP št. 91/2019
         z dne 29. marca 2019
         o spremembi Priloge XVII (Intelektualna lastnina) k Sporazumu EGP [2020/839]
         SKUPNI ODBOR EGP JE –
         ob upoštevanju Sporazuma o Evropskem gospodarskem prostoru (v nadaljnjem besedilu: Sporazum EGP) in zlasti člena 98 Sporazuma EGP,
         ob upoštevanju naslednjega:
         
                     (1)
                  
                  
                     Direktivo (EU) 2016/943 Evropskega parlamenta in Sveta z dne 8. junija 2016 o varstvu nerazkritega strokovnega znanja in izkušenj ter poslovnih informacij (poslovnih skrivnosti) pred njihovo protipravno pridobitvijo, uporabo in razkritjem (1) je treba vključiti v Sporazum EGP.
                  
               
                     (2)
                  
                  
                     Prilogo XVII k Sporazumu EGP bi bilo zato treba ustrezno spremeniti –
                  
               SPREJEL NASLEDNJI SKLEP:
         
            Člen 1
            Za točko 12 (Uredba (EU) 2017/1128 Evropskega parlamenta in Sveta) Priloge XVII k Sporazumu EGP se vstavi naslednje:
            
                        „13.
                     
                     
                        
                           32016 L 0943: Direktiva (EU) 2016/943 Evropskega parlamenta in Sveta z dne 8. junija 2016 o varstvu nerazkritega strokovnega znanja in izkušenj ter poslovnih informacij (poslovnih skrivnosti) pred njihovo protipravno pridobitvijo, uporabo in razkritjem (UL L 157, 15.6.2016, str. 1).
                        Za namene tega sporazuma se določbe Direktive uporabljajo z naslednjimi prilagoditvami:
                        
                                    (a)
                                 
                                 
                                    v členu 1(1) se izraz ‚PDEU‘ za države Efte glasi ‚Sporazuma EGP‘;
                                 
                              
                                    (b)
                                 
                                 
                                    sklicevanje v členu 1(2)(a) in členu 5(a) na ‚temeljne pravice do svobode izražanja in obveščanja, kot je določeno v Listini‘ se za države Efte glasi ‚temeljne pravice do svobode izražanja in obveščanja‘;
                                 
                              
                                    (c)
                                 
                                 
                                    v členu 1(2)(b) in (c) se izraz ‚pravil Unije ali nacionalnih pravil‘ za države Efte glasi ‚pravil EGP ali nacionalnih pravil‘;
                                 
                              
                                    (d)
                                 
                                 
                                    sklicevanje v členu 1(2)(c) na ‚institucije ali organe Unije‘ se za države Efte glasi, kot da vključuje ‚institucije ali organe EGP-Efte‘;
                                 
                              
                                    (e)
                                 
                                 
                                    v členu 1(2)(c) in (3)(c), členu 3(2) ter členu 5(c) in (d) se izraz ‚pravo Unije ali nacionalno pravo‘ v danem sklonu za države Efte glasi ‚pravo EGP ali nacionalno pravo‘ v ustreznem sklonu;
                                 
                              
                                    (f)
                                 
                                 
                                    v členu 1(2)(d) in členu 3(1)(c) se izraz ‚pravom Unije in nacionalnimi pravili in praksami‘ za države EGP glasi ‚pravom EGP in nacionalnimi pravili in praksami‘.“
                                 
                              
                  
         
            Člen 2
            Besedilo Direktive (EU) 2016/943 v islandskem in norveškem jeziku, ki se objavi v Dopolnilu EGP k Uradnemu listu Evropske unije, je verodostojno.
         
         
            Člen 3
            Ta sklep začne veljati 30. marca 2019 pod pogojem, da so bila predložena vsa uradna obvestila v skladu s členom 103(1) Sporazuma EGP (*1).
         
         
            Člen 4
            Ta sklep se objavi v sklopu EGP Uradnega lista Evropske unije in Dopolnilu EGP k Uradnemu listu Evropske unije.
         
         
            V Bruslju, 29. marca 2019
            
               
                  Za Skupni odbor EGP
               
               
                  Predsednik
               
               Claude MAERTEN
            
         
         
            (1)  UL L 157, 15.6.2016, str. 1.
         
            (*1)  Navedene so ustavne zahteve.